Os **Chunichi Dragons** (中日ドラゴンズ, *Chūnichi Doragonzu*?) son un equipo profesional de béisbol xaponés con na cidade de Nagoia, principal cidade da Rexión de Chūbu. O club compite na Nippon Professional Baseball (NPB) como membro da Central League. Entre o seu palmarés destacan nove títulos da Liga Central (o último en 2011), dous das Series do Xapón (1954 e 2007) e un das Series de Asia (2007).

Historia
--------

O equipo foi fundado en 1936 co nome da cidade que o albergaba, *Nagoia*. Sen patrocinador durante as súas primeiras tempadas, o club mudou a súa denominación en 1944 cando a empresa *Sangyo* adquiriu o club e puxo o nome da súa compañía. Ao terminar a segunda guerra mundial o equipo volve mudar de propietario e é renomeado como *Chubu Nihon*. En 1947 pasa a ser adquirido polo Chunichi Shinbun. O novo propietario engade á franquía o alcume de *Dragons* (Dragóns) e inclúe o nome da súa empresa no do equipo. Durante as súas primeiras temporadas no campionato nacional profesional, os resultados non lle fan destacar demasiado. Con todo, a partir de 1950, ano en que se estabelece a Liga Central e pasan a chamarse *Nagoya Dragons*, o conxunto mellora o seu xogo e consegue terminar na segunda posición.

En 1954 os Dragons adquiren o seu nome definitivo, *Chunichi Dragons*. Ese mesmo ano conseguen gañar a Liga Central e a súa primeira Serie do Xapón após vencer por catro partidos a tres ante os Nishitetsu Lions. Debido á superioridade dos Giants nas décadas de 1950 e 1960, a franquía non volve gañar un título até 1974, cando volven vencer na súa División. Porén, perden a final ante Lotte Orions por 4−2.

Nos anos 1980 os Dragons conseguen tres títulos de Liga en 1982, 1988 e 1989. Ademais, xogaron dúas Series do Xapón na época, en 1982 e 1988, perdendo ambas ante os Saitama Seibu Lions, equipo dominador do béisbol xaponés da dácada. En 1999 e 2004 volveron gañaron o título de Liga, mais volveron caer nas Series, en ambas ocasións fronte os Fukuoka Daiei Hawks. O segundo título das Series chega por fin en 2007 tras 53 anos. Nesta ocasión conseguen vencer por 4-1 aos Hokkaido Fighters sendo as catro vitorias consecutivas. Ademais conseguen novembro desde mesmo ano as súas primeiras e únicas Series de Asia ao vencer na final ao SK Wyverns surcoreano.

### Nomes

Ao longo dos anos o equipo tivo diferentes nomes:

* Nagoya-gun (1936–1943)
* Sangyo-gun (1944)
* Chubu Nippon (1946)
* Chubu Nippon Dragons (1947)
* Chunichi Dragons (1948–1950)
* Nagoya Dragons (1951–1953)

Estadio
-------

*Artigo principal**:* Nagoya Dome.
Actualmente, os Chunichi Dragons xogan os seus encontros como local no Nagoya Dome, recinto con capacidade para 40.500 espectadores. Con todo, ao longo dos anos ten utilizado os seguintes estadios:

| Estadio | Localización | Prefectura | Capacidade | Período |
| --- | --- | --- | --- | --- |
| Kōrakuen Kyūjō | Bunkyō | Toquio Toquio | 42.337 | 1948 |
| Nagoya Kyūjō | Nagoia | Aichi Aichi | 4.495 | 1949 | 1996 |
| Nagoya Dome | Nagoia | Aichi Aichi | 40.500 | 1997 | − |

Xogadores
---------

### Dorsais retirados

|  |
| --- |
| **Dorsais retirados polos Chunichi Dragons** |
| Nº | Xogador | Posición | Período |
| **10** | Tsuguhiro Hattori | Pitcher | 1939–1958 |
| **15** | Michio Nishizawa | Pitcher | 1936–1958 |

### Xogadores MLB

| País | Xogador | Posición | Temporadas no equipo |
| --- | --- | --- | --- |
| Taiwán | Wei-Yin Chen | Pitcher | 2004–2011 |
| Estados Unidos | Matt Clark | Primeira base | 2013 |
| Estados Unidos | Darnell Coles | Terceira base | 1996 |
| Xapón | Kosuke Fukudome | Outfielder | 1999–2007 |
| Porto Rico | Leo Gómez | Terceira base | 1997–2002 |
| Xapón | Kenshin Kawakami | Pitcher | 1998–2008, 2012–2014 |
| Estados Unidos | Vance Law | Terceira base | 1990 |
| Estados Unidos | Ken Macha | Terceira base | 1982–1985 |
| Xapón | Akinori Otsuka | Pitcher | 2003 |
| Corea do Sur | Lee Sang-hoon | Pitcher | 1998–1999 |
| Canadá | Matt Stairs | Outfielder | 1993 |

Notas
-----

1. ↑  "Chunichi Dragons". *NPB.jp*.

Véxase tamén
------------

### Ligazóns externas

* Sitio web oficial

|  |  |
| --- | --- |
| Control de autoridades | 
* Wd: Q209961
* WorldCat
* VIAF: 262965338
* GiantBomb: 3015-3047
* LCCN: n88017493
* NDL: 00307828
* OpenCorporates: 1180001037972

 |